Kamu bisa jelasin ke aku soal Hidrokortison dalam bahasa melayu?

Hidrokortison adalah nama bagi hormon kortisol apabila dibekalkan sebagai ubat. Kegunaan termasuk keadaan seperti kekurangan adrenokorteks, sindrom adrenogenital, kalsium darah tinggi, tiroiditis, arthritis rheumatoid, dermatitis, asma dan COPD. Ia adalah rawatan pilihan bagi kekurangan adrenokorterks. Ia boleh diberikan melalui mulut, topikal, atau suntikan. Penghentian rawatan selepas penggunaan jangka panjang harus dilakukan dengan perlahan.

Kesan sampingan mungkin termasuk perubahan emosi, peningkatan risiko jangkitan dan edema (bengkak). Dengan penggunaan jangka panjang, kesan sampingan biasa termasuk osteoporosis, sakit perut, kelemahan fizikal, mudah lebam, dan kandidiasis (jangkitan yis). Tidak jelas sama ada ia selamat untuk digunakan semasa mengandung. Hidrokortison ialah glukokortikoid, dan berfungsi sebagai antiradang dan dengan penindasan imun.

Hidrokortison telah dipatenkan pada 1936, dan diluluskan bagi kegunaan perubatan pada 1941. Ia berada dalam Senarai Ubat Penting Pertubuhan Kesihatan Sedunia. Ia boleh didapati sebagai ubat generik. Pada tahun 2020, ia adalah ubat ke-149 yang paling kerap dipreskripsi di Amerika Syarikat, dengan lebih daripada 3juta preskripsi.